221. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.21682 της 4/20 Νοεμ. 1991 (ΦΕΚ Β΄ 955) Εναρμόνιση της Ελληνικής νομοθεσίας προς τις διατάξεις της οδηγίας 89/459/ΕΟΚ του Συμβουλίου των Ευρωπαϊκών Κοινοτήτων της 18ης Ιουλ. 1989 «για την προσέγγιση των νομοθεσιών των κρατών μελών σχετικά με το βάθος των αυλακώσεων των ελαστικών ορισμένων κατηγοριών οχημάτων με κινητήρα και των ρυμουλκουμένων τους. Έχοντας υπόψη τις διατάξεις: 1.Των άρθρ. 81 (παρ. 12) και 84 του Κώδικος Οδικής Κυκλοφορίας που κυρώθηκε με το Νόμ. 614/1977 (Α-167). 2.Των άρθρ: α)παρ. 1 και 3 του Νόμ. 1338/1983 (Α΄ 34) «εφαρμογή του Κοινοτικού Δικαίου» όπως τροποποιήθηκε με τις διατάξεις της παρ. 1 του άρθρ. 6 του Νόμ. 1440/1984 (Α΄ 70) και β)65 του Νόμ. 1892/1990 (Α΄ 101). 3.Της οδηγίας 89/459/ΕΟΚ «για την προσέγγιση των νομοθεσιών των κρατών μελών σχετικά με το βάθος των αυλακώσεων των ελαστικών ορισμένων κατηγοριών οχημάτων με κινητήρα και των ρυμουλκουμένων τους, αποφασίζουμε: Σκοπός Άρθρ.1.-Η απόφαση αυτή έχει ως σκοπό την εναρμόνιση της ελληνικής νομοθεσίας προς τις διατάξεις της οδηγίας 89/459/ΕΟΚ «για την προσέγγιση των νομοθεσιών των κρατών μελών σχετικά με το βάθος των αυλακώσεων των ελαστικών ορισμένων κατηγοριών οχημάτων με κινητήρα και των ρυμουλκουμένων τους», η οποία δημοσιεύθηκε στην ελληνική γλώσσα, στην επίσημη Εφημερίδα των Ευρωπαϊκών Κοινοτήτων (1226/4/3.8.89). Ελάχιστο βάθος αυλακώσεων πέλματος ελαστικών. Άρθρ.2.-1.Τα ελαστικά των οχημάτων των κατηγοριών: ΜΙ (επιβατικών αυτοκινήτων που έχουν το πολύ 9 θέσεις, μαζί με τη θέση του οδηγού) NΙ (φορτηγών αυτοκινήτων που το μέγιστο μικτό βάρος τους δεν υπερβαίνει τους 3,5 τόννους) ΟΙ (ρυμουλκουμένων και ημιρυμουλκουμένων οχημάτων που το μέγιστο μικτό βάρος τους δεν υπερβαίνει τα 3/4 του τόννου) και Ο2 (ρυμουλκουμένων και ημιρυμουλκουμένων οχημάτων που το μέγιστο βάρος τους είναι μεγαλύτερο των 3/4 του τόννου δεν υπερβαίνει όμως τους 3,5 τόννους). (Αντί για τη σελ. 208,935) Σελ. 208,935(α) Τεύχος 1157-Σελ. 41 Γενικά περί κυκλοφορίας αυτοκινήτων 21.Ε.α.220-221 Πρέπει να έχουν πρωτεύουσες αυλακώσεις στο πέλμα τους, βάθους τουλάχιστον 1,6 Μ.Μ σε όλη τη διάρκεια χρησιμοποίησής τους στους δρόμους. 2.Ως «πρωτεύουσες αυλακώσεις» νοούνται οι πλατιές αυλακώσεις που βρίσκονται στην κεντρική ζώνη       του       πέλματος       η      οποία       καλύπτει, περίπου, τα 3/4 του πλάτους του πέλματος αυτού. Εξαιρέσεις Άρθρ.3.-1.Εξαιρούνται από το πεδίο εφαρμογής των διατάξεων του προηγούμενου άρθρου τα οχήματα που έχουν χαρακτηρισθεί ως ιστορικού ενδιαφέροντος και τα οποία είναι εξοπλισμένα εκ κατασκευής με ελαστικά φουσκωτά ή μη, που είχαν ως καινούργια, βάθος αυλακώσεων τουλάχιστον 1,6 Μ.Μ, εφόσον χρησιμοποιούνται σε εξαιρετικές περιπτώσεις όπως: -για την τέλεση αγώνων, σύμφωνα με τις διατάξεις του άρθρ. 49 του ΚΟΚ -για την μετακίνησή τους προς και από εκθεσιακούς χώρους, ύστερα από άδεια της αρμόδιας αστυνομικής αρχής. 2.Απαγορεύεται η κυκλοφορία των οχημάτων της προηγούμενης παραγράφου, στο δημόσιο οδικό δίκτυο της χώρας, πλην των περιπτώσεων των αναφερομένων στην παράγραφο αυτή. Έναρξη ισχύος της απόφασης Άρθρ.4.-Οι διατάξεις της απόφασης αυτής θ’ αρχίσουν να εφαρμόζονται από 1ης Ιαν. 1992. Από της ημερομηνίας αυτής καταργείται η απόφασή μας ΣΤ 29853/1977 «περί καθορισμού ελάχιστου επιτρεπόμενου πάχους προεξοχών πέλματος ελαστικών αυτοκινήτων» (Β΄ 1288).